ועדת העבודה, הרווחה והבריאות, כנסת 23, פרוטוקול מספר 18, 2020-06-29 12:00

חיים כץ: צהרים טובים.

חיים כץ: יום שני, 29 יוני 2020, ז' בתמוז התש"ף, ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת תקנות הביטוח הלאומי (דמי קבורה) (הוראת שעה) (תיקון) תש"ף -2020.

חיים כץ: אני חושב שאת הנושא הזה אני מלווה משנת 2010.

חיים כץ: תקנות מה-1 באפריל 2005 עד יולי 2010, מיולי 2010 עד 2011.

חיים כץ: כמה כסף שילמנו לוועדות?

שלומי מור: לוועדות שיבדקו את הנושא?

חיים כץ: כן.

חיים כץ: כמה?

שלומי מור: מינינו פעמיים צוותים.

חיים כץ: אותה ועדה.

חיים כץ: פעמיים את אותה ועדה.

חיים כץ: כמה כסף הם הרוויחו מאתנו?

חיים כץ: כמה זמן לוקח להם לסיים את התקנות ולהגיש את המסקנות?

חיים כץ: זה בדיוק כמו עורך דין שנסע לחוץ לארץ, הבן שלו פתר את הבעיה והוא נתן לו מכות עם טוריה כי הוא לקח לו את הפרנסה.

חיים כץ: זה בדיוק אותו הדבר.

חיים כץ: כמה זמן צריך כדי לסיים את התקנות?

שלומי מור: אדוני, אנחנו היינו מבקשים שהמצב הנוכחי יוארך בשנה נוספת.

שלומי מור: חברת מרטין סופמן כבר סיימה להכין טיוטת דוח אלא עכשיו אנחנו רוצים – על מנת שזה ייעשה ככל הניתן בהסכמה – להפיץ את זה לכל החברות, לקבל את ההתנגדויות ככל שישנן.

שלומי מור: יש לנו גם את משרד הדתות.

שלומי מור: לאחר מכן להביא את זה כהמלצה לסכום אחיד.

שלומי מור: זה הרצון שלנו וזה מה שבג"ץ נחשולים בשעתו המליץ.

חיים כץ: למה שנה?

חיים כץ: קח שנתיים.

קריאה: שנה זה המון זמן.

חיים כץ: למה שנה?

חיים כץ: קח שנתיים.

חיים כץ: שנתיים יספיקו?

שלומי מור: גם שנה תספיק.

חיים כץ: שלושה חודשים לא יספיקו?

חיים כץ: פטר אותם.

חיים כץ: תעצור להם את העבודה.

שלומי מור: אדוני, יש כאן נושא שהוא באמת עם מורכבות.

חיים כץ: אין סיבה בעולם למשוך נושא במשך עשר שנים.

חיים כץ: אין סיבה.

חיים כץ: אנחנו עכשיו ב-1 ביולי.

חיים כץ: ב-1 בנובמבר תבוא עם תקנות סגורות.

חיים כץ: קיבלת אוגוסט, ספטמבר ואוקטובר.

חיים כץ: שלושה חודשים.

חיים כץ: ב-1 בנובמבר תבוא עם תקנות.

חיים כץ: אני מאריך לך את התקנות הכתובות הכתובות בשלושה חודשים.

חיים כץ: לאחר מכן לא נאריך יותר.

חיים כץ: תודה רבה.

חיים כץ: הישיבה נעולה.

שמרית גיטלין שקד: אמרת שלושה חודשים אבל עד ה-1 בנובמבר אלה ארבעה חודשים.

חיים כץ: לא.

חיים כץ: שלושה חודשים.

חיים כץ: יולי, אוגוסט, ספטמבר ואוקטובר.

חיים כץ: בסדר, ארבעה חודשים.

חיים כץ: הנה, טעיתי.

חיים כץ: קיבלת.

חיים כץ: ארבעה חודשים, תבוא לכאן עם תקנות.

חיים כץ: תבוא ב-1 בנובמבר.

לבנה עזרא: אפשר לבקש רשות דיבור?

חיים כץ: הישיבה נעולה.

חיים כץ: אתם לא צריכים לדבר.

חיים כץ: אתם צריכים לעשות.

חיים כץ: עשר שנים אתם מדברים.

חיים כץ: מאחר והישיבה נעולה, את יכולה לדבר אבל זה לא לפרוטוקול.

חיים כץ: תקריאי את התקנות.

שמרית גיטלין שקד: הצעת תקנות הביטוח הלאומי (דמי קבורה) (הוראת שעה) (תיקון) תש"ף -2020 בתוקף סמכותי לפי סעיפים 266 ו-400 לחוק הביטוח הלאומי (נוסח משולב(, התשנ"ה-1995 (להלן – החוק) בהתייעצות עם מועצת המוסד לפי סעיף 12 לחוק, בהתייעצות עם השר לשירותי דת ובאישור ועדת העבודה, הרווחה והבריאות של הכנסת, אני מתקין תקנות אלה.

שמרית גיטלין שקד: בתקנות הביטוח הלאומי (דמי קבורה) (הוראת שעה) התשע"ח-2018 (להלן – התקנות העיקריות), בתקנה 1 – במקום "עד יום כ"ג בטבת התשע"ט, 31 בדצמבר 2018" יבוא "עד יום 1 בנובמבר 2020".

שמרית גיטלין שקד: אני מתקנת את הנוסח שמונח כאן.

שלומי מור: בסדר.

שמרית גיטלין שקד: תיקון תקנה 2 בתקנה 2 לתקנות העיקריות, במקום "לגבי שנת 2018" יבוא "לגבי השנים 2018 עד 2020".

שמרית גיטלין שקד: תחילתן של תקנות אלה ביום כ"ה בסיון (17 ביוני 2020).

חיים כץ: תודה רבה.

חיים כץ: מי בעד אישור התקנות?

חיים כץ: בעד – פה אחד

חיים כץ: כל חברי הכנסת שנמצאים כאן ויש להם זכות הצבעה הצביעו בעד.

חיים כץ: ההחלטה עברה.

חיים כץ: הישיבה נעולה ואת יכולה לומר מה שאת רוצה.

חיים כץ: תנעל את ההקלטה.